PATVIRTINTA

Jonavos ,,Neries“ pagrindinės mokyklos

direktorės 2025 m. rugpjūčio 29 d.

įsakymu Nr. V-118

**JONAVOS „NERIES“ PAGRINDINĖS MOKYKLOS MOKINIŲ ELGESIO**

**TAISYKLĖS**

**I SKYRIUS**

**BENDROSIOS NUOSTATOS**

1. Mokinių elgesio taisyklės (toliau – Taisyklės) Taisyklės parengtos vadovaujantis Lietuvos Respublikos (toliau – LR) Konstitucija, LR Švietimo įstatymu, LR Vaiko minimalios ir vidutinės priežiūros įstatymu, LR Vaiko teisių pagrindų įstatymu, Vaiko teisių konvencija, LR Vyriausybės nutarimais, Švietimo ir mokslo ministerijos norminiais aktais, Bendrosiomis programomis, Jonavos ,,Neries“ pagrindinės mokyklos nuostatais, patvirtintais Jonavos rajono savivaldybės tarybos 2019 m. vasario 7 d. sprendimu Nr. 1TS-10, Smurto ir patyčių prevencijos ir intervencijos vykdymo tvarkos aprašu, patvirtintu Jonavos ,,Neries“ pagrindinės mokyklos direktorės 2017 m. rugpjūčio 31 d. įsakymu Nr. V-156, Poveikio priemonių taikymo netinkamai besielgiantiems mokiniams tvarkos aprašu patvirtintu Jonavos ,,Neries“ direktorės 2012 m. lapkričio 28 d. įsakymu Nr. V-259 bei kitais teisės aktais ir siekiant sukurti mokykloje ir jos aplinkoje saugią, draugišką ir bendradarbiavimu pagrįstą atmosferą bei reglamentuoti mokinių elgesio normas.
2. Taisyklių tikslai:
	1. ugdytis gyvenimui būtinas socialines ir asmenines kompetencijas;
	2. būti atsakingam;
	3. ugdyti pagarbų santykį su kitais žmonėmis, mandagų elgesį ir bendrąją kultūrą.
3. Mokyklos mokinių elgesio taisyklės (toliau – Taisyklės) reglamentuoja mokinių darbą ir vidaus tvarką mokykloje bei apibrėžia bendrąsias mokinių elgesio normas ir poveikio priemones.

**II SKYRIUS**

**MOKINIŲ TEISĖS IR PAREIGOS**

1. **Mokinys turi teisę:**
	1. įgyti valstybinius standartus atitinkantį išsilavinimą;
	2. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkantį mokymosi krūvį;
	3. puoselėti savo tautos kalbą, kultūrą, papročius ir tradicijas, gerbti kitų tautų kalbą ir kultūrą;
	4. gauti socialinę pedagoginę, psichologinę ir specialiąją pedagoginę pagalbą;
	5. lankyti mokytojų teikiamas konsultacijas;
	6. sulaukęs 14 metų, savarankiškai pasirinkti dorinio ugdymo programą (etiką/tikybą);
	7. kreiptis rūpimais klausimais į mokyklos administraciją, mokytojus ir darbuotojus;
	8. gauti informaciją apie mokymosi pasiekimų įvertinimą;
	9. naudotis mokyklos biblioteka, kabinetuose esančiu inventoriumi ir informacinių technologijų įranga mokymosi tikslais;
	10. dalyvauti mokyklos savivaldoje: būti išrinktam į Mokinių tarybą, teikti pasiūlymus mokyklos veiklos gerinimui;
	11. įstatymų nustatyta tvarka ginti savo teises.
2. **Mokinys privalo:**
	1. sudarius mokymosi sutartį, laikytis visų jos sąlygų, mokyklos vidaus tvarką reglamentuojančių dokumentų reikalavimų, nutarimų ir sprendimų;
	2. mokytis pagal savo gebėjimus ir poreikius LR Švietimo įstatymo nustatyta tvarka;
	3. pagarbiai bendrauti su mokytojais, mokiniais ir kitais bendruomenės nariais;
	4. pertraukų metu kabinetuose, koridoriuose, laiptinėse, rūbinėje, bibliotekoje, valgykloje ir kitose mokyklos patalpose bei mokyklos kieme laikytis saugaus elgesio taisyklių, elgtis saugiai ir atsakingai savo ir kitų atžvilgiu;
	5. laikytis saugaus darbo ir elgesio taisyklių (fizikos, biologijos, technologijų, chemijos, IT, šokio, fizinio ugdymo pamokose ir bibliotekoje);
	6. pastebėjus smurto ar patyčių atvejus mokykloje ir jos teritorijoje pranešti mokytojams, klasės vadovui, socialiniam pedagogui, mokyklos administracijai arba bet kuriam suaugusiam mokyklos darbuotojui;
	7. atsakingai elgtis virtualioje erdvėje, gerbti savo ir kitų privatumą bei teises;
	8. vykdyti mokyklos direktoriaus bei savivaldos institucijų nutarimus;
	9. dalyvauti mokyklos ugdymo planuose numatytuose bendruose mokyklos renginiuose;
	10. palaikyti švarą ir tvarką savo klasėje ir visoje mokykloje;
	11. rūšiuoti šiukšles;
	12. tausoti ir saugoti mokyklos turtą: inventorių, patalpas, baldus, vadovėlius ir knygas. Sugadinus ar sunaikinus turtą, atlyginti padarytą žalą pagal mokyklos nustatytą tvarką;
	13. dėvėti mokyklinę uniformą;
	14. į pamokas atvykti laiku;
	15. turėti reikiamas priemones pamokoms;
	16. pamokų metu mobiliais telefonais naudotis tik ugdymo tikslams;
	17. rūpintis, kad būtų pateisintos praleistos pamokos;
	18. rūpintis asmeninių daiktų saugumu, nepalikti vertingų daiktų be priežiūros;
	19. rastus daiktus perduoti mokyklos administracijai arba bet kuriam suaugusiam mokyklos darbuotojui;
	20. gerbti savo valstybės istoriją, simbolius, vadovus, savo gimtąją kalbą ir kultūrą, neįžeidžiant kitų tautų pilietinių jausmų;
	21. profilaktiškai kartą per metus (iki rugsėjo 15 d.) pasitikrinti sveikatą.

**III SKYRIUS**

 **MOKINIUI DRAUDŽIAMA**

1. **Mokiniui draudžiama:**
	1. fiziškai ar psichologiškai smurtauti, tyčiotis iš mokinių ar kitų mokyklos bendruomenės narių;
	2. mokykloje, jos teritorijoje ar išvykose turėti ir vartoti psichoaktyvias medžiagas (tabaką, elektronines cigaretes, alkoholį, narkotikus ir kt.) ar būti apsvaigus nuo jų;
	3. turėti ginklų, nuodingų medžiagų, pirotechnikos gaminių ar kitų kenksmingų ir sveikatai pavojingų daiktų;
	4. vartoti necenzūrinius žodžius, žaisti azartinius žaidimus, įžūliai ir provokuojančiai elgtis;
	5. be leidimo vestis į mokyklą pašalinius asmenis;
	6. pamokoje naudotis mobiliuoju telefonu, garso ir vaizdo technika be mokytojo leidimo;
	7. nusirašinėti, plagijuoti ir sukčiauti;
	8. filmuoti ir fotografuoti mokyklos bendruomenės narius ir viešinti jų atvaizdus negavus asmens sutikimo;
	9. be priežasties praleisti pamokas, į jas vėluoti;
	10. pamokų metu mokykloje dėvėti striukes, paltus, nešioti kepures ir nederančius prie mokyklinės uniformos, keliančius grėsmę aplinkinių saugumui  papuošalus/aksesuarus;
	11. platinti informaciją apie asmenį be jo sutikimo per masines informavimo priemones, socialinius tinklalapius internete;
	12. pamokose gerti ar valgyti (išskyrus vandenį), kramtyti gumą;
	13. žiemos metu žaisti su sniegu arti mokyklos pastato, mėtyti sniegą į sienas, langus, praeivius ir transporto priemones;
	14. trikdyti viešąją rimtį – šaukti, švilpti, triukšmauti, garsiai klausytis muzikos, važinėti mokyklos koridoriais riedučiais, riedlentėmis, paspirtukais.

**IV SKYRIUS**

**MOKINIŲ ATSAKOMYBĖ**

1. Mokiniui, nevykdančiam savo pareigų, nesilaikančiam priėmimo į mokyklą sutarties sąlygų, mokinių elgesio taisyklių, vengiančiam lankyti pamokas, mokyklą ar nelankančiam mokyklos, individualiai (priklausomai nuo situacijos) taikomos šios nuobaudos:
	1. mokytojo, klasės vadovo pastaba elektroniniame dienyne;
	2. individualus pokalbis – konsultacija su mokyklos socialiniu pedagogu;
	3. mokinio svarstymas mokyklos Vaiko gerovės komisijoje;
	4. direktoriaus įsakymu pareikštas papeikimas;
	5. siūlymas vienašališkai nutraukti mokymosi sutartį (jei mokiniui yra daugiau nei 16 metų);
	6. mokiniui (įstatymų numatytais atvejais jo tėvams (globėjams), nuolat ir sistemingai nevykdančiam savo pareigų, nesilaikančiam priėmimo į mokyklą sutarties, vengiančiam lankyti mokyklą, taikoma administracinė atsakomybė ir pateikiama informacija savivaldos ar teisėsaugos institucijoms;
	7. mokinių skatinimo ir drausminimo priemonės, numatytos ir patvirtintos mokyklos direktoriaus 2018 m. lapkričio 23 d. įsakymu Nr. V- 220 ,,Mokinių skatinimo ir nuobaudų skyrimo tvarkoje“.

**V SKYRIUS**

**BAIGIAMOSIOS NUOSTATOS**

1. Mokinius su šiomis Taisyklėmis pasirašytinai supažindina klasės vadovas mokslo metų pradžioje rugsėjo pirmąją savaitę.
2. Mokinių supažindinimas su Taisyklėmis fiksuojamas „Saugaus elgesio ir kiti instruktažai“ lape.
3. Tėvai su mokinių elgesio taisyklėmis supažindinami žinute per elektroninį dienyną su nuoroda į mokyklos internetinę svetainę. Taisyklės primenamos tėvų susirinkimų metu.
4. Mokytojai pakartotinai supažindina mokinius su šiomis Taisyklėmis, jei pastebi, kad mokiniai nuolat nesilaiko jose reglamentuotų elgesio normų.
5. Taisyklės skelbiamos mokyklos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_